روسیانین ۲۴ فوریه‌ده ساواش آچدیغی اوکراینادا ایندیه قدر ان آز ۴۶۰۰ مولکی وطنداشین حیاتینی ایتیردی.
اوکراینانین باش ساوچیسی ایرینا ونئدیکتووا، ایندیه دک روسیانین سالدیریلاری نتیجه‌سینده ۲۳۲سی اوشاق اولماقلا ان آز ۴۶۰۰ دینج وطنداشین حیاتینی ایتیردیگینی بیلدیردی.
ونئدیکتووا، بو رقملر گئچیجی اولاراق روسیانین کنترلو آلتیندا اولان بؤلگه‌لردن گلن بیلگیلری ایچرمه‌دیگینی، انجاق اویدو گؤرونتولریندن و دیگر قایناقلاردان گؤردوکلرینه گؤره، اورادا وضعیتین "فاجعه‌لی" اولدوغونو، بیر چوخ شهر و قصبه‌نین یئرله بیر ائدیلدیگینی دیله گتیردی.
روسیانین ساواش سوچلاری ایله باغلی یاشلادیلان دعویلرین ساییسینین ۱۳ مینه یاخینلاشدیغینی قید ائد‌ن باش ساوچی وندیکتووا بونلارین یئرلی و اولوسلارآراسی سوروشدورمالار، قازئتچیلیک سوروشدورمالاری و اینسان حاقلاری هؤرگوتلرینین راپورلاری ایله دوغرولاندیغینی بیلدیردی.
